2017. gada Rīkojums Nr.

Rīgā (prot. Nr.            . §)

**Par apropriācijas pārdali**

1. Pamatojoties uz Veselības ministrijas sagatavoto informatīvo ziņojumu “Par papildus finanšu līdzekļu piešķiršanu Veselības ministrijai klīnisko universitātes slimnīcu uzkrāto saistību segšanai 2017. gadā”, atbalstīt apropriācijas pārdali no Finanšu ministrijas budžeta apakšprogrammas 41.01.00 “Iemaksas Eiropas Kopienas budžetā” uz Veselības ministrijas budžeta apakšprogrammu 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” 16 400 000 *euro* apmērā, attiecīgi paredzot apropriāciju finansēšanas kategorijā “Akcijas un cita līdzdalība pašu kapitālā”, lai palielinātu pamatkapitālu ar finanšu ieguldījumu šādām klīniskām universitātes slimnīcām:
	1. valsts sabiedrībai ar ierobežotu atbildību "Paula Stradiņa klīniskā universitātes slimnīca" 5 400 000 *euro*;
	2. sabiedrībai ar ierobežotu atbildību "Rīgas Austrumu klīniskā universitātes slimnīca" 11 000 000*euro.*
2. Noteikt, ka šī rīkojuma 1. punktā norādītais finansējums novirzāms attiecīgajām klīniskām universitātes slimnīcām norēķinu veikšanai par iepriekšējā periodā sniegtajiem pakalpojumiem un iegādātajām precēm, lai nodrošinātu nepārtrauktu terciāro veselības aprūpes pakalpojumu sniegšanu pacientiem un slimnīcu stabilu finanšu situāciju.
3. Veselības ministrijai, kā klīnisko universitātes slimnīcu kapitāldaļu turētājai, nodrošināt, ka sabiedrība ar ierobežotu atbildību "Rīgas Austrumu klīniskā universitātes slimnīca" un valsts sabiedrība ar ierobežotu atbildību "Paula Stradiņa klīniskā universitātes slimnīca" pamatkapitālā ieguldītais finansējums līdz 2017.gada 31.decembrim tiek izlietots tikai šī rīkojuma 2. punktā minētajiem mērķiem.
4. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
5. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.
6. Finanšu ministrijai atbilstoši šī rīkojuma 1. punktā minētajiem finanšu ieguldījumiem pamatkapitālā, kā arī vidējā termiņā plānotajiem papildu finanšu resursiem veselības nozarei, pārskatīt vispārējās valdības budžeta bilances prognozes 2018. – 2020.gadam un attiecīgi precizēt naudas plūsmas korekcijas, ievērojot Eiropas nacionālo un reģionālo kontu sistēmu Eiropas Savienībā metodoloģiskās prasības.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretāra p.i. Daina Mūrmane-Umbraško